open-index/open-wikipedia-markdown huggingface dataset:
Unjuk rasa mahasiswa Indunisia 2025

**Unjuk rasa mahasiswa Indunisia 2025**, disambat juwa lawan unjuk rasa **#IndunisiaKadap** (atawa **#IndonesiaGelap**), adalah sarangkaian unjuk rasa nang dipimpin mahasiswa lawan pamarintah di babarapa kuta di Indunisia, nang dimulaiakan pas 17 Februari 2025 samalam ulih Badan Eksekutif Mahasiswa Seluruh Indunisia (BEM SI), baimbai lawan kungsian mahasiswa lainnya.

Ujar kapala padang buhan pusat BEM SI, Herianto, kungsi nitu maajaki urang baunjuk rasa di sunyaan kuta wayah 17 - 18 Pibuari (kada jadi di Jakarta), pahadangan buhannya pacangan maulah unjuk rasa baasa di Jakarta wayah 19 (kada jadi pulang) wan 20 Pibuari. *Koalisi Masyarakat Sipil* juwa maajaki warga sipil gasan umpat dalam unjuk rasa pada 21 Pibuari imbah sumbahyang jumat. BEM SI *mamproyeksikan* bahuwa kikira ada haja 5.000 ikung mahasiswa pacangan umpat baunjuk rasa, wan buhannya juwa maancam pacangan maulah gawian nang malain amun buhan pamarintah kada bagaraknya.

## Kisah bamula
Kagiatan ngini tagawi marga mananggapi awan kabijakan *kontroversial* Prisidin Indunisia Prabowo Subianto wan wakilnya Gibran Rakabuming Raka, nangkaya prugram *Makan Bergizi Gratis* wan *penegasan* Instruksi Presiden Nomor 1 Tahun 2025, nang mamungkalai bamacam anggaran ditatak, nang ujarnya pang disambat gasan mambari makan bagiji parai. *Slogan* *#IndunisiaKadap* itu saurang tiba matan tagar nang abut di Twitter (X). Ujar *Beautynesia*, tagar nitu hudah dipakai labih matan 760 ribu *tweet*, tagal salawasan imbah 24 jam, jumlah nitu batambah sampai ka 14 juta *tweet*. "Pahadangan ujarnya Kapala padang BEM SI, Satria Naufal, tagar nitu mawakili "kasalamatan, hara, duwa kasajahtaraan warga nagara".

## Parjuangan

### Kalimantan
Di Banjarmasin, ratusan mahasiswa wan urang sipil mam*protes* di hadapan gadung DPRD Kalimantan Salatan. Bubuhannya mang*kritik* hasil cacah panarimaan awam nang tinggi ka pamarintah, tagal kada sasuai lawan aslinya.

Di Samarinda, ribuan mahasiswa mam*protes* di hadapan gadung DPR Kalimantan Timur. Kumintar pulitik Rocky Gerung bapidatu gasan mambarii sumangat ka buhan paunjuk rasa. Buhannya taparaung lawan pulisi sana imbah manarai masuk ka gadung, wan bubuhannya disimbur lawan mariam banyu. Sahingga, buhan paunjuk rasa baundur ka Masigit Pusat Islam Samarinda.

## Itihi juwa

* Katumburan Mai 1998 
* Unjuk rasa wan katumburan Indunisia Siptimbir 2019 
* Unjuk rasa Undang-Undang Cipta Gawi 
* Unjuk rasa mahasiswa Indunisia 2022 
* Unjuk rasa RUU Pamilu 2024 
* *#KaburAjaDulu*

## Jujuhutan


### Catatan
Kitab al-Umm

***Kitāb al-Umm*** (Bahasa Arab: كـتـاب الأم) yaitu kumpulan nang langkap panambaian, isinya hukum Islam nang dipakai fiqih Syafi'i. Karangan ngini diulah Imam asy-Syafi'i, nang baulah mazhab as-Syafi'i. Istilah "*al-Umm*" baarti "indung".  *Kitab al-Umm* jadi dipinandui marga isinya nang hukum itu badalil ka wahyu pada maumpati tradisi nang sudah ada.

## Bahan acuan
Parukunan Malayu

Perukunan Melayu Besar (aksara Jawi: فروكونن ملايو بسر) atau nang labih dipinandui sawagai Perukunan Malayu adalah sabuah kitab fikih dalam bahasa Melayu nang dikarang ulih Tuan Guru Haji Abdurrasyid. Isinya manyinggung masalah keimanan wan babagai cara-cara nang kaya babarasih, salat, pasa, haji, jua doa-doa.Kadada mambahas zakat atawa muamalah lain.
Lailatul Qadar

## Pandahuluan
**Lailatulqadar** atau **Lailat** **Al-Qadar** (bahasa Arab: لَيْلَةِ الْقَدْرِ, malam katantuan) adalah sabuting malam penting nang tajadi di bulan Ramadhan, nang dalam Al-Qur'an digambarakan sabagai malam nang labih baik dari saribu bulan. Panjalasan manganai kaistimewaan malam ini kawa ditamui di Surah Al-Qadar, surat ka-97 dalam Al-Qur'an.Lailatul qadar hanya ada pas bulan Ramadhan, makanya momen bulan Ramadhan kada kawa kita abaikan kaya itu haja, tarutama nang handak mandapatakan lailatul qadar Salah satu keistimewaan nya, adalah bila mendapatinya adalah inya lebih baik daripada seribu bulan. 

## Panjalasan
Pengertian Lailatul Qadar Kata lailatul qadar barmakna malam panantuan/panatapan. Kata qadar mamiliki tiga arti: 

1. Panatapan lawan pangaturan (makna sacara literal). 

2. Kabarkahan/Kamuliaan (Q.S.ad-Dukhan/44:2). 

3. Sempit (Q.S.ar-Ra’d/13:26).

## Waktu
Ada pendapat nang manyambat bahwa tajadi malam Lailatul qadar itu pada 10 malam tarakhir bulan Ramadhan, hal ngini badasarkan hadits matan Aisyah nang manyambat: " Rasulullah Shallallahu 'alaihi wa sallam beriktikaf di sapuluh hari tarakhir bulan Ramadhan wan sidin bersabda, nang artinya: "*Carilah malam Lailatulqadar di (malam ganjil) pada 10 hari tarakhir bulan Ramadhan* " (HR: Bukhari 4/225 dan Muslim 1169).Sudah jadi pengetahuan umum bahwa Lailatulqadar kemungkinan akan "diwujudakan" oleh Allah pada malam ganjil, tapi mengingat umat Islam mamulai awal puasa pada hari atau tanggal nang balain, maka umat Islam nang handak mandapatkan keutamaan Lailatulqadar kawa "mencarinya" satiap malam. "Kemudian, sungguh kamu akan ditanya tentang kenikmatan-kenikmatan itu".

## Jujuhutan

2. Sulidar, M. A., & Medan, S. U. U. S. Hadis-hadis Sahih Tentang Lailatul Qadar.
Ahmadi Noor Supit

**Ahmadi Noor Supit** sidin lahir 1 September 1957 di Purwakarta, Jawa Barat, Indunisia. Sidin adalah anggota Badan Pemeriksa Keuangan wayah disumpah lawan Ketua Mahkamah Agung pada Kamis, 27 Oktober, 2022 nang di tempat Gedung Mahkamah Agung Republik Indonesia, Jakarta Pusat. Keputusan siapa yang kada pilih sudah diungkap pada 20 September 2022, lalu kada pilih secara aklamasi di Komisi XI DPR-RI sesudah saingan lawan tujuh kandidat lain dalam uji kelayakan dan kepatutan) yang dilaksana akan hari Senin, 19 September 2022. Sebelumnya, ia adalah seorang politisi dari Partai Golongan Karya.

## Riwayat Politisi
Ia marupakan urang politisi senior Indonesia matan fraksi Partai Golongan Karya (Golkar). Dalam dunia politik, Ahmadi dibari amanah gasan manjadi Anggota Dewan Perwakilan Rakyat (DPR-RI) selawas dua periode berturut-turut, yaitu pada periode 1992-1997 dan periode 1999-2004. Ahmadi tepilih bulik gasan mewakili Daerah Pemilihan (dapil) Kalimantan Selatan I pada masa gawian 2014-2019 di Komisi XI membidangi keuangan, perbankan dan perencanaan pembangunan sakaligus marangkap manjadi Ketua Badan Anggaran lawan Wakil Ketua Fraksi Partai Golkar. Pada Januari 2016 pabila perombakan Partai Golongan Karya, Ahmadi diampih akan dari posisinya sabagai Ketua Badan Anggaran dan diganti akan lawan Kahar Muzakir.

## Kasus
Direktur Penyelidikan Komisi Pemberantasan Korupsi (KPK) Brigadir Jenderal Asep Guntur Rahayu asa mendetailkan peran angguta V Badan Pemeriksa Keuangan (BPK) Ahmadi Noor Supit lawan anggota Komisi Keuangan DPR RI dari Fraksi Gerindra Heri Gunawan dalam kasus suap audit BPK di Papua Barat. Alasannya karena KPK masih melaku akan penyelidikan. "Ini masih lidik, penyelidikan ya. AS kemudian Pak HG ini masih dalam proses lidik," ujar Asep Guntur di Gedung Merah Putih KPK, Jakarta Selatan pada Kamis, 4 Juli 2024.

## Jujuhutan
Bakhtiar Sanderta

**Bakhtiar Sanderta** adalah saorang sastrawan wan budayawan Indonesia asal Kalimantan Selatan, Sidin dikanal atas dedikasinya dalam malastarikan seni tradisi Banjar, Kaya wayang Gong wan Mamanda.

## Riwayat
Bakhtiar Sanderta dilahirkan di Awayan, Kabupaten Balangan, Kalimantan Salatan, pada 4 Juli 1939. Sidin berasal dari kalangan kulawarga seniman muslim Rudat Haderah wan Tarbang Ampat Rubayyat Burdah. wayah halus, Bakhtiar hidup di lingkungan nang kaya akan kesenian rakyat, tamasuk teater tradisional Mamanda, Wayang Gung, Gipang Carita, syair-syair Melayu, teater Tutur Balamut, wan Madihin.

Pandidikan dasarnya tuntung dikampung halamanya, kemudian melanjutkan ka Sekolah Guru B di Amuntai. imbah ngitu, sidin mengabdikan diri sabagai guru di Sekolah Rakyat (SR) di kampunyanya. Pada tahun 1960, Bakhtiar pindah ka Banjarmasin gasan melanjutkan pendidikan di Sekolah Guru A sambil bagawi sabagai pegawai negeri sipil. Sidin jua menempuh pendidikan di Fakultas Keguruan Universitas Lambung Mangkurat hingga meraih gelar sarjana.

## Karier wan Dedikasi dalam Seni
Salama hidup sidin, Bakhtiar Sanderta menunjukkan mangapdiakan diri nang tinggi dalam maajaga wan mangembangkan kesenian tradisional Banjar. Sidin menguasai hampir baratan cabang seni tradisional nang ada di daerahnya. Pada periode 1989 hingga 1999, Bakhtiar menjabat sabagai Kepala Taman Budaya Kalimantan Salatan. Di bawah kepemimpinannya, kesenian daerah mengalami masa kaamasan lawan berbagai kegiatan wan pelestarian seni nang intensif.

Salah satu karya nang disutradarai oleh Bakhtiar adalah "Batu Gila Tatawa", nang dipentaskan pada acara Temu Taman Budaya wan Dewan Kesenian se-Indonesia. Selain itu, sidin sering diundang sabagai inporman, pembicara, instruktur, serta juri dalam berbagai lomba seni. Karya-karyanya mencakup teater, sastra, tari, wan musik.

## Penghargaan wan Penghormatan
Pada tahun 2008, Bakhtiar Sanderta tamasuk salah satu dari 27 maestro seni tradisi nang mendapat penghargaan dari pemerintah Indonesia atas ketekunannya menjaga, memelihara, wan mewariskan teater tradisi Banjar, seperti Wayang Gung wan Mamanda. Sayangnya, sebelum sempat menerima anugerah tersebut, sidin meninggal dunia pada 3 Maret 2008 di RSUD Ulin Banjarmasin.

Untuk mengenang jasa-jasanya, ngaran Bakhtiar Sanderta diabadikan sabagai ngaran panggung terbuka di Taman Budaya Kalimantan Salatan. Panggung terbuka ini diresmikan pada 22 April 2017 oleh Gubernur Kalimantan Salatan, H. Sahbirin Noor, serta perwakilan dari Direktorat Jenderal Kesenian Kementerian Pendidikan wan Kebudayaan RI. Pemberian ngaran ini merupakan bentuk penghormatan atas dedikasi Bakhtiar dalam membina wan maajaga kesenian wan kebudayaan Banua.

## Warisan wan Pengaruh
Bakhtiar Sanderta memiliki peran penting dalam kesenian tradisi di Kota Banjarmasin, Kalimantan Salatan, maupun nasional. Dari mulai halus sampai tutup usia, sidin tetap mencintai, menjaga, wan malastarikan kesenian tradisi Banjar. Hingga kini, semangat wan dedikasinya ditarusakan wan anak wan cucunya, serta menginspirasi banyak seniman muda di daerah tersebut.

## Jujuhutan


s
Olla Ramlan

**Olla Ramlan Tissa** () inya pamaran, mudil, panyanyi, lawan presenter berkebangsaan Indunisia.

## Karier
Olla mamulai akan kariernya sawagai pasarta ajang pamilihan *[[Cover Girl Mode]]* pas tahun 1997. Karier Olla di dunia hahiburan diawal akan barkat dukungan dansanak inya, Lolitha Ramlan, yang maunjuk akan formulir data diri inya sagan pemilihan nangitu. Olla sukses manjadi juara favurit.

Pas Nuvember 2010, Olla sapakat dipilih sagan duta merek Yahoo! OMG.

Tahun 2011, Olla lawan Dewi Sandra meulah sabuting singel kolaborasi barjudul "Stop".

## Kehidupan pribadi
Tahun 2003, Alex Tian badatang gasan mangawini Olla. Alex nih mudel dari vidiu klip gasan singel "Matamu" yang dibawa akan lawan Titi DJ. Buhannya bakawinan pas tanggal 17 Mei 2003 dan buhannya dibari Tuhan anak lakian yang dibari nama Sean Mikael Alexander. Rumah tangga bubuhannya mulai dikabar akan ratak sajak awal uktuber 2010. Alex mamadahi kalau parkawinan buhannya nih ampihan imbah inya manalak, pas tanggal 7 Juli 2010.

Pas tanggal 20 Desember 2012, Olla kawin lawan Aufar Hutapea. parkawinan buhannya dibari Tuhan dua kakanak binian, nama inya Aleena Naira Hana Hutapea (16 Januari 2015) lawan Adreena Naira Hana Hutapea (3 November 2017). Pas 6 Juni 2022, buhannya sapakat basarak.

## Filmografi

### Film

### Serial televisi

### Serial web

* TBA: *To be announced*

### FTV
*
* Pintu Berkah: Perjuangan Ibu Penjual Donat Kentang Membesarkan Anaknya Sendirian (2023) sebagai Mira
* Kisah Nyata Spesial: Siapa Orang Ketiga di Rumah Tanggaku? (2024)
*

### Acara televisi

* *Mamaku Hits* (Trans TV)
* *Udah Sahur Belum* (Kompas TV)
* *[[Selebrita]]* (Trans7)
* *[[Morning Beib]]* (Global TV)
* *[[Ini Baru Empat Mata|Bukan Empat Mata]]* (Trans7)
* *[[Dahsyat]]* (RCTI)
* *[[Hot NET.]]* (NET.)
* *eSport Star Indonesia* (GTV)
* *[[Arisan (acara televisi)|Arisan]]* (Trans7)

### Video klip

* "Nombok Dong" — Iwa K
* "Hey Cantik" — Volume (2010)
* "Cinta Mati 2" — Mulan Jameela dan Mitha
* "Jangan Ganggu Aku Lagi" — Olga Syahputra
* "Matamu" — Titi DJ
* "Pacar Tiga" — ILOVU
* "Ratu Tega" — Dragon Boyz

## Diskografi

### Singel

* "Gotcha" — bersama Robin Hood (2009)
* "Sakit Hati" (2011)
* "Stop" — bersama Dewi Sandra (2011)
* "Bahaya" (2024)

## Penghargaan dan nominasi

## Sejarah elektoral

## Referensi

## Pranala luar

* 
* 
* 
*
Husin Naparin

**Husin Naparin** adalah ulama Banjar, sidin lahir di desa Kalahiang, Balangan 10 November 1947. Abahnya bengaran H. Muhammad Arsyad lawan mamanya bengaran Hj. Rusiah. sidin mengawini Dra. Hj. Unaizah Hanafie jadi sasurungan hidupnya nang satia.

## Riwayat pendidikan
Husin, demikian panggilan sidin, adalah alumni Islamic University, Islamabad, Pakistan (1987), Punjab University, Lahore, Pakistan (1984), Al-Azhar University, Kairo, Mesir (1973), lawan UIN Antasari Banjarmasin (1969). Sidin jua pernah sekolah di Normal Islam Putra Rakha Amuntai (1962-1966), PGA Al-Hasaniyah Layap, Paringin (1959-1962), wan SRN Kalahiang (1959). Pendidikan non-formal nang kawa sidin ikuti di antaranya adalah Kursus Bahasa Inggris tingkat pamula di The American University, Kairo (1976-1977), tingkat kadua di The House of Knowledge Islamabad, Pakistan (1984), Penataran P4 (1981), lawan Sertifikat Dewan Pengawas Perbankan Syariah angkatan II (2009).

Aktivitas sidin di bidang organisasi di antaranya jadi Wakil pamimpin Parakumpulan Palajar Nahdatul Ulama Muta’allimin (1965-1966), Bendahara Pasatuan Palajar Indonesia (PPI) di Kairo (1974-1975), Pembantu wakil tatap Palajar Indonesia di Badan Solidaritas Perhimpunan Palajar Asia Tenggara Kairo (1973-1975), pamimpin Majelis Pembacaan Al-quran (MPA) Pasatuan Palajar Indonesia (PPI) Kairo (1976-1977), wan jadi Panasihat Palajar Indonesia di Pakistan (1985-1986). 

## Gawian
Gawian yang sidin jalani di antaranya jadi Guru normal Islam (1968-1972), pagawai musim haji di KBRI Jeddah (1975, 1977, dan 1978), pagawai loka di KBRI Jeddah (1978-1983). Sidin jua pernah jadi Dosen di STAI Al-Jami Banjarmasin (1989), lalu diangkat jadi pamimpin sampai wayah ini. Salain itu, sidin jua jadi Dosen luar biasa di UIN Antasari pada Fakultas Dakwah, Program Khusus, dan Pasca Sarjana, lawan Ulumul Qur'an di Fakultas Ushuluddin, tarjamah di Fakultas Tarbiyah. Sidin jua mangajar di Fakultas Syariah Al-Falah Banjarbaru, wan di Sekolah Tinggi Ilmu Tarbiyah Rakha Amuntai, lalu diangkat jadi Wakil Dekan (1998).

Pamimpin STAI Al-Jami Banjarmasin ini sudah manyusun 39 buting buku yang sudah ditayangkan, 70 makalah ilmiah, lawan ribuan artikel yang diulah sidin di media cetak, koran, dan majalah tajak tahun 1974.

Barakat kapamimpinan sidin, sakitar tahun 2016 Kementrian Agama RI maganugrahi Masjid Jami Banjarmasin sabagai Percontohan Nasional. Ada 12 buting masjid nang masuk nominasi dari 741.991 masjid sa-Indonesia, nah Masjid Jami baisi di urutan katiga.

## Jujuhutan
Adas

**Adas** (*Foeniculum vulgare)* adalah tanaman herbal nang baisi aroma harum wan rasa nang khas. Tanaman ini rancak dipakai sabagai bumbu masakan, jamu, atawa ubat tradisional. Adas asalnya matan wilayah Mediterania, tagal wayah ini sudah tumbuh di banyak nagara di dunia, tamasuk Indunisia.  Di Indunisia, adas banyak ditanam di daerah pagunungan nang baisi iklim sejuk.

## Ciri-Ciri
Adas adalah tanaman tahunan nang tumbuh tinggi, kawa sampai 2 meter. Batangnya babalang hijau kabiruan. Daunnya halus wan kaya jarum. Bunganya bawarna kuning, tumbuh dalam payung ganda nang rami. Buahnya lonjong, bawarna hijau kacoklatan pas masak. Tanaman adas ngini biasanya ditanam di kabun atawa lahan nang tabuka. Inya memerlukan sinar matahari nang cukup wan tanah nang baik gasan tumbuh optimal.

## Manfaat Adas
**Manjaga Kasihatan Jantung**

Mangganak adas sabagai makanan atawa suplemen diparcaya kawa mambantu manurunkan risiko panyakit jantung. Manfaat adas gasan kasihatan jantung datangnya matan serat, kalium, wan antioksidan nang ada di dalamnya. Salain itu, kandungan serat dalam adas jua kawa mambantu manjaga kadar kolesterol dalam darah, samantara antioksidan wan kalium kawa manurunkan takanan darah tinggi wan manurunkan risiko panyakit jantung.

**Mambantu Mancagah Kanker**

Adas mangandung senyawa anethole nang baisi sifat antikanker. Studi di laboratorium manunjukakan bahwa ekstrak adas nang mangandung zat anethole talihat kawa maampihakan partumbuhan babarapa janis sel kanker, kaya kanker payudara wan kanker usus. Tagal, manfaat adas sabagai pangobatan alternatif kanker masih parlu ditaliti labih lanjut gasan mamastiakan efektivitas serta efek sampingnya.

**Mambantu Mangontrol Barat Awak**

Amun pian lagi dalam program diet gasan mangontrol barat awak, kada salahnya mamasukakan adas ka dalam menu makanan pian. Adas kawa mambantu pian gasan manurunkan napsu makan jadi pian labih mudah maatur porsi makan satiap harinya. Pastinya hal ini bahubungan langsung lawan kondisi barat awak. Manurut sabuah panalitian nang dipublikasikan di *[[Clinical Nutrition Research]]*, sambilan urang binian nang mangganak sakitar 250 mililiter teh nang diulah manggunakan dua gram biji adas kawa manurunkan napsu makan buhannya labih baik dibandingakan binian nang mangganak teh sabagai plasebo.

**Anti Jamur Lawan Anti Inflamasi**

Minyak atsiri dari adas jua berperan sabagai antioksidan alami nang mampu mencegah oksidasi sel tubuh. Salain antioksidan, daun adas mangandung senyawa trans, cis-anetol, wan estragol nang bermanfaat sabagai antijamur. Panalitian manunjukakan, tanaman adas jua mangandung efek antiinflamasi. Namun, kadar zat aktif nang bekerja sabagai antiinflamasi dalam adas belom dapat dipastikan. 

## Referensi
Rumah Bangun Gudang

**Bangun Gudang** adalah sabuah rumah tradisional suku Banjar (rumah Banjar) di Kalimantan Selatan.  Rumah ngini kada diulah lawan sisi panjang sejajar jalan, tapi bacagat wan jalan. Atap rumah ngini biasanya pakai atap perisai wan serambi Pamedangan halus di tangah-tangah. Di bagian kiwa wan bagian kanan "serambi pamedangan" diubah gasan tawing muka kacuali bagian tangah yang tatap gasan serambi pamedangan halus nang dikapit di antara kadua tawing muka ngitu. Rumah Bangun Gudang bisi tiga lawang masuk, matan tangah, matan higa kiwa, wan matan higa kanan Pamedangan. Di rumah ngini kada baisi 4 buting tihang yang biasanya ada di pelataran rumah Banjar.

## Tim Muskala Depdikbud Kalsel
Ujar Tim Muskala Depdikbud Kalsel yang suah mengadakan penelitian rumah Bangun Gudang mamadahakan kalo ciri-cirinya:

# Atap bebentuk atap gajah (perisai)
# Tangga masuk matan muka
# Pamedangan halus
# Lawang masuk tiga buting
# Lawang masuk Tawing Halat dua buting

## Sajarah bahan bangunan
Proses maulah rumah Bangun Gudang ngini cukup ngalih wan mamakan banyak biaya, meingat rumah Banjar ngini diulah matan kayu ulin nang haraganya larang banar.

Sajarah bahan pambangunan rumah Bangun Gudang nang didiriakan Haji Abdul Gani Kamar, biasanya mamakai bahan matan kayu ulin. Alasannya karana masarakat di dairah ngini sama kaya hampir di saluruh Kalimantan, pinandu wan jenis kayu ngini, sawagai bahan nang daya tahannya lumayan ganal tahadap pangaruh banyu wan kelembaban tanah. Salain ulin, di beberapa tempat Haji Abdul Gani Kamar mamakai bahan kayu cendana, galam, wan jenis kayu lain yang tasadia di lingkungan sakitar.

Bahan bangunan dipilih kayu nang dianggap bisi kualitas baik, dipakai gasan bagian yang rancak terendam banyu, khususnya tawing/kolom bangunan, jadi rumah bangun gudang nang dibangun kawa tahan lama. Gasan tawing wan lantai biasanya mamakai papan kayu ulin. Sadangkan gasan bahan atap, mamakai atap sirap. Alasan mamakai atap ngini karana kabisaannya meredam panas matahari sahingga ruangan dalam rumah tatap tarasa sejuk. Dalam membangun rumah bangun gudang ngini, Haji Abdul Gani Kamar memperkirakan jua kebiasaan-kebiasaan waktu bersosialisasi.

Pambangunan pagar biasanya diulah pagar randah di beberapa sisi muka rumah. Gasan di higa kada dibari pagar karana di masa lalu hubungan dingsanak lawan jiran nang parak, sahingga antara sebuting rumah lawan nang lainnya kada dibari pembatas kaya pagar di higa. Hal ini jua talihat di kawasan Sungai Jingah, di mana rumah-rumah nang diulah di bawah tahun 1950 jarang baisi pagar pambatas, sementara rumah-rumah nang dibangun di atas tahun 1950-an biasanya mandiriakan pagar gasan menegaskan batas.

## Jujuhutan


## Pranala luar

* http://bubuhanbanjar.wordpress.com/2010/09/20/ornamen-rumah-tradisional-banjar/
Gusti Mayur

**Gusti Mayur** adalah Pemimpin Umum Mimbar Indonesia, majalah mingguan nang terkenal di zaman penjajahan Walanda nang andakan kantornya di Jakarta. Sidin asalnya dari Banjarmasin, Kalimantan Salatan.

## Riwayat hidup
Waktu umurnya 13 tahun, Sidin tulak ka Surabaya, habis itu magang jadi tukang set di percetakan Indonesia Studie Club pimpinan Dr. Sutomo. Tiap kamarian sidin ikut kursus, sampai akhiran dapat ijazah MULO, bahkan sampai diterima jadi siswa NIAS (sakolah dokter) di situ. Sidin pintar di gawiannya, sampai akhiran bisa menduduki jabatan pemimpin perusahaan di percetakan ngitu. Lalu sidin masuk ke keredaksian Soeloeh Indonesia lawan banyak tokoh dari Partai Persatuan Bangsa Indonesia, nang imbahnya bergabung lawan Budi Utomo jadi Partai Indonesia Raya (Parindra).

Di tahun 1939, Gusti Mayur menerbitkan majalah Terang Boelan di Surabaya, majalah hiburan nang banyak gambarnya, tagal akhirannya ditangati terbit sama Jepang. Waktu Jepang datang, sidin dibawai bulik ka Kalimantan, tapi sidin menolak. Pas Jepang kada membariakan sakumna kegiatan partai politik, Gusti Mayur lawan pemimpin Parindra lain tetap bersikukuh basungguh-sungguh bajuang dan malawan untuk Indunisia nang mulia. Bagi Parindra, kata mulia artiannya merdeka.

Di masa revolusi, sidin jadi pengurus Badan Penerangan Ikatan Pejuang Kalimantan. Sidin menyempatkan diri gasan kuliah di Fakultas Hukum Universitas Gadjah Mada. Imbah Belanda malakukan Agresi Militer II, sidin pindah ka Jakarta habis itu menghimpun Kekuatan serta menerbitkan majalah mingguan Mimbar Indonesia baumbaian lawan H.B. Jassin, Djamaluddin Adinegoro, lawan Supomo.

## Hikayat lembu mangkurat
Hikayat Lembu Mangkurat hasil tulisan H.A. Gusti Mayur, SH (menurut nang disampaikan sidin dalam bagian pendahuluan) adalah ringkasan dari sabuah gubahan pujangga bahari, lalu disusun lawan maumpati sabagian dari disertasi A.A. Cense gasan mandapatakan galar Doktor.

Hikayat Lembu Mangkurat ini marupakan salah satu contoh sastra tradisional Banjar, salain legenda, dongeng, serta mite. Sebagai bantuk karya sastra yang asalnya disampaikan sacara lisan, lalu hikayat ini babanyak dan disampaikan di masarakat dalam barbagai macam namun mampunyai inti carita yang sama. Hikayat ini mangisahkan masalah tokoh carita yaitu Lembu Mangkurat lawan barbagai tokoh yang lainnya nang mangisahkan masalah kerajaan Banjar. Carita dalam hikayat ini terdiri dari ampat bagian yaitu: bagian 1) Zaman Lembu Mangkurat, bagian 2) Zaman Arya Taranggana, bagian 3) Zaman Marhum Panembahan lawan bagian 4) Zaman Raja-raja di Martapura.

## Referensi
Furry Citra

**Furry Citra Dellina** (lahir 10 Disimbir 1990) adalah saurang artis wan model Indunisia katurunan Jawa wan Banjar. Bamula matan maumpati modeling rahat tahun 2015 sabagai runner up top guest majalah aneka. Sidin malanjutkan karirnya lawan tajun ka dunia Entertainment wan mamarani babarapa Pelem FTV dan Biuskup Indunisia Trans TV, sarta manjadi model di babarapa vidio klip musik. Dipinandui baaksi banar, sidin jua manjadi travel dan fashion influencer di Instagram.

## Kahidupan Paribadi
**Furry Citra Dellina** baisi katurunan Dayak matan abahnya. Sidin lahir di Bali, tagal ganalnya di Banjarmasin. Ngaran mukanya di ambil matan ngaran RS, yaitu di rumah sakit Puri Raharja, Bali.

Furry Citra talah kawin lawan gendak bangaran Radip pada Minggu, 12 Desember 2021. Suami Furry Citra adalah saurang abdi nagara, bangaran Radipta. Disalanggarakan di sauting hutil mewah di Jakarta, acara kawinannya barlangsung lancar wan khidmat.

## Filmografi

### Pelem

### Tipi

#### Pelem tipi

* *Adventure in Yemen*
* *Love in Yemen*
* *Resep Cinta Untuk Novi*
* *Kalau Suka Bilang Iya*
* *Ayu Tapi Bau*
* *Lola Si Cewek Ganteng*
* *Azab Tukang Gorengan Serakah*
* *Salon Madam: Suntik Putih*
* *Rahasia Tuhan: Rahasia Keluarga*
* *Cermin Kehidupan: Keajaiban Adzan Penggembala Kambing*

### Vidio musik

### Acara tipi''
* Breakout Goes to School (NET.) '' ===

## Jujuhutan
Snapchat

**Snapchat** marupakan `aplikasi` pasan multimedia nang diulah bubuhan `Snap Inc`. `Aplikasi` ini dipakai gasan mangirim foto lawan vidio, tapi isinya ini lakas hilang satalah dilihat ulih si panarima. `Snapchat` partama kali dikaluarkan tahun 2011 ulih bubuhan Evan Spiegel, Bobby Murphy,lawan Reggie Brown, nang waktu itu masih kuliah di `Universitas Standford`.

## '''Snapchat'''
`Snapchat` marupakan layanan bapandiran nang dibuat gasan urang barumur 13 tahun ke atas. `Snapchat` manawarkan cara nang laju dan manyangkan gasan bapandiran sacara visual lawan kawan wan kaluarga, gasan mambagi momen, wan mambantu urang marasa basamaan  maskipun bubuhan urangnya bajauhan.  

`Snapchat` kawa bakawana lawan orang asing, karana Snapchat ngini aplikasi tarkanal di kalangan urang anum lawan urang luar `Indunisia`. Ada 180 juta urang nang manggunakan aplikasi ini saban hari.

## Fitur Utama Snapchat
Friend: Pangguna kawa memperluas komunikasi lawan pangguna lain dan kawan-kawanan nang ada di sakitarnya. Amun handak manambahkan kawan, pian harus mangirim permintaan kawan lewat kontak telepon atawa Snapchat Id.

Snaps: Pangguna kawa mangirim foto atawa vidio nang kawa dihiasi lawan filter, efek, teks, mahirip gambar. Snaps ngini kawa mangirim pribadi atawa  dibagikan ke fitur "Stories", nang bakal ada salama 24 jam sabalum hilang sorangan.

Chat: Lewat fitur ngini, pangguna kawa mangirim pasan, teks, foto atawa vidio nang otomatis hilang sasudah dilihat. Snapchat juga baisi fitur  panggilan vidio gasan bapandiran langsung lawan kawan.

Streaks:Fitur ini maunjuk jumlah hari bakalanjutan dua urang saling mangirim Snaps. Makin lawas streak-nya, makin tinggi angka nang muncul di sabalah nama pangguna.

Profile: Malalui Profile, urang lain kawa malihat username, foto, dan score pian. Skor sandiri itu mamadahi sabarapa rancak pian aktif dalam menggunakan aplikasi Snapchat. Semakin pian aktif, skor pian samakin tambahan.

Story: Fitur ini gasan maandak status foto lawan vidio nang diulah, tapi statusnya kada lawas disimpan karana amun sudah habis 24 jam langsung hilang sorangan foto lawan vidionya.

Lenses sama Filters: Snapchat baisi banyak filter lawan efek  augmented reality (AR) nang rancak dipakai gasan meedit foto atawa vidio. Efek-efek ini rancak dihanyari sasuai  musim atawa acara nang lagi rami.

Snap Map: Lewat fitur ini, pangguna kawa babagi lokasi buhannya langsung di peta interaktif. Kawa jua maitihi lokasi kawan ataw namuin kagiatan nang lagi berlangsung di sakitar.

Discover: Di bagian ini, ada macam-macam konten dari penerbit, selebriti, sama pangguna lain. Discover ini  kawa nampilin barita, hiburan, lawan informasi lain nang kawa disesuaikan lawan minat pangguna. 

## Referensi
Miftahur Rahman El-Banjary

**DR. Miftahur Rahman El-Banjary, MA** marupakan saikung dai, motivator (pamandir), dosen, dan panulis buku laris nasional. Inya anak matan pasangan alm. H. Asy'ari wan Hj. Ruhainah. Inya diranakakan tanggal 16 Marit 1984 di Jaro, Tabalong, Kalimantan Selatan. Ustadz Miftah el-Banjary mangacawai galar Doktor paling anum pas umur 29 tahun di jurusan Sastra wan Bahasa Arab di Arab Research and Studies, Institute of Arab League, Kairo, Mesir. Pas tahun 2017, Ustadz Anum suah umpat main pilim dakwah, bajudul *[[Bid'ah Cinta]]* matan Kaninga Production. Buku *Keajaiban Seribu Dinar* ialah karyanya yang paling rancak dibaca.

## Riwayat
Ustadz Miftah el-Banjari ialah anak kadua matan dua badingsanak. Inya sakulah SD hampai Madrasah Tsanawiyah di kampung halamannya. Imbah tu, inya manuntut ilmu agama di Pondok Pesantren Darussalam Martapura (1999) wan Pondok Pesantren Ibnu al-Amin Pemangkih, HSU (2000). Inya manuntungakan program studi penyetaraan Madrasah Aliyah di MA al-Ikhlas Muara Komam, Paser, Kalimantan Timur (2002).

Inya melanjutkan pandidikan tinggi, imbah tu mangacawai predikat cumlaude wan galar Sarjana di Fakultas Tarbiyah Pendidikan Bahasa Arab (PBA), IAIN Antasari Banjarmasin tahun 2002-2006). Inya dapat beasiswa S2 matan Kementerian Agama RI ka Arab Research and Studies Institute of League Arab, Kairo, Mesir (2006-2011). Imbah tu inya mangacawai galar Doktor (S3) di kampus yang sama tahun 2014, pas umur 29 tahun. Makanya inya dapat galar Doktor paling anum di Asia ulih kampusnya. Mulai 2011 hampai wahini, inya aktif jadi dosen pascasarjana, badakwah, wan jadi pamandir saminar di Indonesia.

## Karya

* *Keajaiban Seribu Dinar* (Elex Media Komputindo-Gramedia 2012)
* *Di Bawah Cahaya Langit Negeri Seribu Menara* (Quanta Gramedia 2013)
* *Menyingkap Kode Rezeki Ilahi* (Elex Media -Gramedia 2013)
* *Energi Sukses Revisi Dahsyatnya Potensi Ahsanu Taqwim* (Quanta Gramedia 2011)
* *Membongkar Magnet Rezeki Ilahi* (Quanta Gramedia 2014)
* *Berdamai dengan Takdir Move On 1 Menit* (Quanta Gramedia 2014)
* *Rasulullah Entreprenuer School-Beginilah Rasulullah Berbisnis* (Quanta Gramedia 2014)
* *Ya Allah, Please Kabulin Doaku-Berdoa Demi Cinta, Takdir dan Jodoh* (Quanta Gramedia 2014)
* *Cinta Seribu Dirham-Merajut Kerinduan kepada Rasulullah al-Musthafa Vol.I* (Quanta Gramedia 2015)
* *Jangan Sakiti Rasulullah-Mengukir Senyum di Wajah al-Musthafa Vo.II* (Quanta Gramedia 2015)
* 7 Rahasia Kode Surah al-Fatihah (Quanta Gramedia 2016)

## Daptar Jujuhutan
Sungai Mahakam

**Sungai** **Mahakam** marupakan salah satu sungai paling panjang di Indunisia. Sungai nang talatak di Kalimantan Timur ini membentang mulai Kabupaten Kutai Barat sampai Samarinda wan Kabupaten Kutai Kartanegara. Panjangnya mancapai 980 km manjadiakan sungai ini sabagai sungai tapanjang kadua di Indonesia. Sungai Mahakam jua marupakan urat nadi kahidupan masyarakat sakitar. Sungai ini dipakai sabagai jalur transpotasi utama, tempat manangkap iwak, wan sumber air bagi warga. Banyak pamandangan indah di sakitar sungai, kaya hutan bakau, kampung tarapung, wan satwa khas kaya pesut Mahakam.Di sepanjang Sungai Mahakam, banyak tradisi wan budaya urang Banjar, Kutai, Dayak, wan suku lain nang tumbuh beiringan. Setiap tahun, di sungai ini jua diadakan acara adat wan pastipal budaya nang manarik minat banyak pangunjung.

## Sajarah Sungai Mahakam
Dalam sajarah pangaranan 'mahakam' barasal mulai panyadarhanaan 'muara kaman' nangitu sabuah pusat wilayah Kerajaan Kutai Martadipura. Imbahnitu parsi lain mulai pangaranannya mulai dari kata 'maha' nang bararti ganal wan 'kama' nang bararti cinta. Bila dimaknai baimbaian bararti cinta yang ganal.

## Kagunaan Sungai Mahakam
Sungai Mahakam manyadiakan banyak kagunaan gasan masyarakat sabuting jua dari segi ekonomi. Sajak dahulu, Sungai Mahakam jadi sumber air, wadah mancari iwak, jua jalan parahu. Warga Kalimantan Timur jua makai Sungai Mahakam gasan mamanuhi kabutuhan sehari-hari, nang kaya mandi, minum, wan manyuci baju.

## Destinasi Wisata Sungai Mahakam
Pariwisata yang ditawarkan di Sungai Mahakam kada hanya kaindahan alam lawan flora fauna yang unik, tapi jua kabudayaan nang kantal dari masyarakat setempat.

Berikut ini beberapa rakumindasi wisata di Sungai Mahakam:

**Susur Sungai Mahakam**

Kaindahan Sungai Mahakam sudah memikat banyak urang sajak dahulu. Wahini, keelokannya kawa dinikmati wan kapal wisata nang manyusuri sungai. Tarifnya cukup tajangkau. Dilansir dari DISKOMINFO Kaltim (1/5/2023), harga tiket gasan panumpang urang tuha Rp 70 ribu, amunnya kakanakan umur 2-12 tahun Rp 35 ribu.

**Pastipal Sei Mahakam**

Festival Sei Mahakam adalah Pastipal budaya tahunan paling ganal di intang Sungai Mahakam. Pastipal ini ditujukan supaya budaya Kalimantan Timur samakin kuat lawan dikanal. Di pastipal ini, banyak tarian sadarhana, maulah anyaman, makanan lawan minuman khas, wan mamacam kabudayaan Kalimantan Timur lainnya. Pastipal ngini kawa diumpati siapa haja. Malahan, dilansir dari National Geographic Id (17/11/2014), festival ini pernah didatangi 1.800 pengunjung di tahun itu.

## Daptar Rujukan
Pevita Pearce

**Pevita Cleo Eileen Pearce** ialah saikung aktris dan model matan Wales wan Banjar. Inya dikanal luas maraga paranan aktingnya nang mamukau dalam Film layar libar. Inya jua dipinandui dalam Film 5cm (2012) lawan Tenggelamnya Kapal Van Wijck (2013). Saban Film nang diparanakannya rancak dapat pujian baik. Kharismanya nang kuat lawan maningkat tarus maulah Pevita Pearce jadi panutan bubuhan nang ketuju lawan inya.

## Kahidupan pamulaan
Inya lahir pas 6 Oktober 1992 di Jakarta, Indonesia, sawagai anak bungsu matan dua badingsanak. Inya anak binian matan pasangan Bramwell Pearce matan Inggris, lawan Ernie Auliasari matan Banjarmasin. Dalam kulawarganya, inya baisi dangsanak lalakian ngarannya Keenan Pearce, lawan saikung dangsanak bebinian tiri nang bangaran Chelsea Pearce. Imbah tuntung pendidikan di sakulah menengah pertamanya, Pevita manarusakan sakulahnya ke SMA Al-Azhar 9 nang andakannya di Kemang, Jakarta Selatan, sebelum inya pindah ke SMA Al-Azhar. Inya imbahtu manarusakan pendidikan di SMA HighScope sampai lulus. Pas tahun 2011, Pevita mampadah gasan mandalami ilmunya di  York Film New Academy, sabalum manarusakan ke La Salle College International Jakarta matan tahun 2012 sampai 2014.

## Gawian
Pevita Pearce pemulaan baulih parhatian publik barkat peran inya sawagai Angel dalam Film venias, Senandung di Atas Awan pas tahun 2006. Sabalumnya, pas tahun nang sama, inya umpat baparan sawagai Tara dalam sinetron Mutiara Hati. Imbah tuh pas tahun 2008, Pevita bermain di dalam film Lost in Love. Dalam film ngini, Pevita dapat peran utama sawagai Tita. Pevita dapat peran Tita malalui gelambangan saringan lawan basaing lawan1.100 nang mandaftar, sampai mangarucut jadi dalapan urang haja lawan  Pevita bahasil tapilih. Liwat film ngini, inya dicalonakan sawagai Aktris Tabaik pas Festival Film Indonesia 2008.

## Jujuhutan
Rumah palimbangan

**Rumah Palimbangan** itu salah satu jenis rumah Baajung, yaitu rumah tradisi Urang Banjar di Kalimantan Selatan. Di zaman Kasultanan Banjar, rumah macam ini dipakai gasan pangunian para tokoh agama Islam lawan para alim ulama. Palimbangan mengandung arti nang dalam di masa pamarintahan Kasultanan Banjar, yaitu sebagai bukti kuatnya agama Islam lawan penghormatan terhadap ulama di Kasultanan ini. 

## Ciri khas palimbangan
**Anjung**

.Asalnya, rumah Banjar ini kada bisi tambahan ruangan nang disambat Anjung. Tapi, ada jua sabagian Rumah Palimbangan nang wahini bisi Anjung. Kayak Rumah Palimbangan ampunnya Hj. Siti Hawa, warisan dari datunya, H. Seta, nang ada di Kalurahan Pasayangan, Kec. Martapura, Banjar. Di rumah Hj. Siti Hawa ini, bagian atas Anjung katutupan lawan atap palana nang bisi tambahan fitur Tawing Layar.Tawing Layar ini nyambung lawan bagian panutup atap emper muka lawan emper samping kanan lawan kiri, nang disebut Atap Sindang Langit.

**Bangunan Induk**

Masih merujuk ka rumah nang sabuting, bangunan inti makai atap palana, atau dalam bahasa Banjar disebut Atap Balai Laki. Atap itu manyungi area ruang tamu utama, yaitu Serambi Pamedangan. Sebagai tambahan, bangunan inti ini ukurannya jauh labih ganal dibanding rumah adat Banjar Balai Laki.

**Surambi Sambutan**

Rumah warisan dari H. Seta ini jua dilengkapi lawan area Surambi Sambutan nang ditopang oleh anam batang tihang.Tihang-tihang itu fungsinya manyangga area emper muka atau Karbil, nang ditutupi makai Atap Sindang Langit. Atap Sindang Langit ini terus nyambung ka emper bagian samping, yaitu emper kanan lawan kiri, nang ditopang lawan tihang-tihang tambahan.

**Serambi Pamedangan**

Serambi Pamedangan ini disebut teras. Teras ini ada pagar kaliling yang dibuat dari kayu. Urang Banjar mangarangi pagar kaliling ini Kandang Rasi. Agak masuk ka dalam, ada dinding di bagian muka yang dingarani Lawang Hadapan. Di bagian tangah tawing ini ada lawang utama nang dingarani Lawang Hadapan. Sebujurnya ada sabuting lawang lagi nang kawa kita tamui di rumah ini, yaitu Tawing Halat nang dua biji dan berada di sisi tangah tawing.

**Tangga**

Berdasarkan posisi tangga, ada dua macam pamacangan tangga pada rumah adat Suku Banjar, yaitu di hadapan lawan di samping.Tangga yang dipasang di hadapan biasanya diletakkan di tengah dengan jarak sisi kanan lawan kiri yang sama. Sedangkan tangga yang dipasang di sisi samping, posisinya wajib di sisi kiri. Aturan lain seputar tangga ini adalah jumlah anak tangganya harus ganjil.****

## Daftar Rujukan
Lahung

**Lahung** (*Durio dulcis*) marupakan salah satu buah eksotis nang barasal matan dari Kalimantan, Indunesia. Buah ngini mahirip lawan durian nang tamasuk sabagai tumbuhan endemik nang langka di habitat bujurnya. Lahung babantuk mahirip durian, tatapi nang mambeda akannya dari warna kulitnya nang habang sampai warna ungu tuha sarta durinya yang labih halus, tajam, wan rapat. Buah ngini baunya taramat kuat, sasampai malabihi manyangat baunya durian. Daging buahnya bawarna oren sampai bawarna habang hati lawan batekstur lambut wan rasanya manis banar tapi ada sadikit masamnya, rasanya manyarupai karamil nang rasanya labih hampul. Katika buahnya masak sabijian, buah ngini batekstur nang lambut.

## Karakteristik
Lahung tumbuh sabagai pohon nang ganal wan batang nya babantuk silindris nang mancapai tinggi labih 40 mitir. Daunnya babantuk mamanjang wan hujungnya maruncing, sarta pangkalnya nang tumpul. Parmukaan atas daunnya mancilang, bagian bawahnya bawarna coklat anum. Tangkai daunnya babantuk bulat wan bawarna kuning kacuklatan. Lahung tumbuh di hutan hujan tarupis nang curah hujannya lebih 2.000 mm par tahun wan tingginya 20 hinggan 800 meter. Tanaman ngini mamarluakan tanah nang subur agar kawa tumbuh bagus. Lahung baisi siklus partumbuhan nang panjang wan mamarlu akan waktu batahun-tahun sabalum babuah.

## Manfaat
Buah lahung ada tadapat mangandung gizi nang tinggi wan baragam manfaat kasihatan.  Buah ngini baparan panting dalam manjaga kasihatan kulit, maningkat akan daya tahan tubuh, lawan malindungi sel-sel awak dari karusakan bakas radikal bebas. Lahung baisi alkaloid harmane, dapat maningkat akan takanan darah. Maka dari ngintu, buah ngini bamanfaat hagan pandarita takanan darah randah, tapi baiknya di pakai dangan bijak oleh urang hipertensi. Salain ngintu, kandungan gula alaminya nang tinggi manjadi akan energi hagan di awak.

## Nilai Ekonomi wan Budaya
Maskipun baisi rasa nang khas, buah lahung balum baisi nilai ekonomi satinggi duirian komersial. Salah satu alasannya karana rasio daging buah nang labih sadikit dibanding akan lawan ukuran kulitnya nang kandal.

Di dalam budaya urang Dayak, lahung baisi nilai simbiolis dalam upacara adat wan rancak dipakai sabagai lambang kasuburan wan kabaruntungan. Sacara tradisional, bagian nang lain dari pohon lahung jua dimanfaat akan. Banyu bajarang nang kulit batangnya dipakai hagan maubati sariawan wan diare, tatapi rabusan bunganya diparcayai bisa manurun akan awak ladar. Kayu pohon lahung tarkanal kualitasnya nang tinggi wan rancak di pakai hagan bahan bangunan. Kayunya kuat wan awit manjadiakan bahan yang dikatijui dalam industri pakayuan, maskipun pamanfaatan ngini umpat manyumbang tahadap kalangkaan di alam nang liar.

## Ancaman wan Upaya
Jumlah lahung wayah ngini bamakin taancam, tabangan liar, wan manjadi lahan pahumaan. Hagan mancagah kapunahan, maka parlu cara nang labih tasusun. Pelestarian *plasma nutfah* lahung manjadi cara nang panting hagan manjaganya.

## Referensi
Palabuhan Panyubarangan Batulicin

**Palabuhan Batulicin** yaitu pusat transportasi laut di Kabupatin Tanah Bumbu, Prupinsi Kalimantan Salatan. Andakannya di pinggir laut, palabuhan ngini malayani panyubarangan antarwilayah, memfasilitasi perpindahan panumpang, kendaraan, wan barang. Secara administratif, palabuhan ngini ada di wilayah Kabupatin Tanah Bumbu nang ada di pinggir Selatan Pulau Kalimantan. Maraga itu, palabuhan ngini jadi gerbang lalu lintas kapal ka kawasan Timur Indunisia.

Kabupatin Tanah Bumbu baisi 3 palabuhan panyubarangan, Palabuhan ''speed boat'' Simpang Empat nang dipakai gasan manyubarangkan panumpang antar kabupatin Batulicin ke Kotabaru. Pelabuhan Samudra nang dipakai gasan menyubarang antar prupinsi. Pelabuhan Batulicin nang andakannya di Simpang Tiga Batulicin.

## Rute
Pabuhan Feri Batulicin ngini bangaran maraga ada terminal wan dermaga nang dipakai gasan melayani kapal panumpang di Pelabuhan Batulicin. Rute utamanya Palabuhan Tanjung Serdang nang ada di Kotabaru.

## Jadwal Tulak
Jadwal tulak kapal di Palabuhan Feri Batulicin ka Palabuhan Tanjung Serdang dimulai matan 06.10 WITA sampai 21.15 WITA. Kapal tulak saban 30 menit. Waktu perjalanan matan Palabuhan Batulicin ka Palabuhan Tanjung Serdang atawa sabaliknya hendep, 30 menit maraga jaraknya 35 kilomitir.

## Jujuhutan
Kapulauan Sulu

**Kapulauan Sulu** adalah sabuting kapulauan di Pilipin di subalah barat daya. Bubuhan *separatis* disini maanggapnya jadi bagian matan Bangsamoro. Basa umanya adalah Basa Tausug dan Basa Sama-Bajau. Kapulauan naya marupakan sabuting matan dua jumbatan darat *parsial* ampah ka pulau Borneo lawan juwa jadi palaluan burung batarbangan ka banua lain. Kepulauan Sulu juwa dingarani **Banjar Kulan** (*Little Banjar*) marga baisi raitan sajarah duwa kuta Banjarmasin.

## Jujuhutan
Pura Agung Datu Magintir

**Pura Agung Datu Magintir** yaitu sabuting wadah ibadah umat Hindu nang andakannya di Kabupatin Hulu Sungai Tangah, Prupinsi Kalimantan Salatan, Indunisia. Secara administratif, pura ngini andakannya di kampung Labuhan, kacamatan Batang Alai Selatan, sabuting kampung nang pambanyaknya urang Dayak Meratus. Pura ngini mulai dibangun mamakai dana swadaya masyarakat wan panyumbang tumatan tahun 2018 sampai 2022 wan dirasmiakan ulih Kamantrian Agama Kabupatin Hulu Sungai Tangah tanggal 11 September 2022.Pura ngini sabutingannya ada di Kabupatin Hulu Sungai Tangah.

Bagian dalam pura diulah paduraksa mamakai ngaran Dayak, yaitu *Pandungkulan*.

## Bahan acuan
Zakat Fitrah

**Zakat fitrah** adalah zakat diri nang diwajibkan atas diri setiap individu lakian maupun binian muslim nang barkamampuan sasuai syarat-syarat nang ditetapkan.

## Zakat Fitrah Manurut Bahasa lawan Syariat

# **Sacara Bahasa** **(''etimologi'')** 

kata zakat (الزكاة) dalam bahasa Arab baisi babarapa makna, di antaranya murni, suci, barkambang, lawan batambah. Sadangkan kata fitrah (فطرة) baasal dari akar kata فطر nang baarti panciptaan atawa kaadan asal manusia, sahingga zakat fitrah sacara bahasa dapat diartiakan sabagai pambarsihan lawan panyucian diri sasuai lawan fitrah manusia.

**2. Sacara Syariat (Terminologi)**

Dalam terminologi syariat Islam, zakat fitrah adalah zakat nang wajib dikeluarkan ulih satiap Muslim parak hari raya Idul fitri sabagai bentuk penyucian diri dari sagala kakurangan nang mungkin terjadi selama menjalankan ibadah puasa. Rasulullah SAW bersabda:

"*Rasulullah SAW mewajibkan zakat fitrah sebagai penyuci bagi* *urang nang barpuasa dari gawian nang sia-sia lawan pandiran kada baik sarta sabagai makanan hagan urang miskin.*" (HR. Abu Dawud dan Ibnu Majah)

Dari hadits tarsabut, jelas bahwa zakat fitrah mamiliki dua tujuan utama:

a. Penyucian diri lawan penyempurnaan ibadah puasa, supaya ibadah nang talah dijalankan selama Ramadan kada tanoda ulih kasalahan atau kalalaian kecil.

b. Bentuk kapadulian sosial, yaitu mambantu urang nang mambutuhkan supaya bisa marayakan Idulfitri dengan layak.

## Jujuhutan
Siring Joewita

**Siring Joewita** atawa **Siring Juwita** yaitu salah sabuting taman nang beandak di kabupatin Hulu Sungai Tangah. Andakan taman ngini ada di Jalan Brigjen H Hasan Basry Barabai. Beparakan lawan siring ini, ada sungai nang mengalir, urang sana rancak menyambat Sungai PU atawa Sungai di Bawah Pohon Luwa. Taman ngini andakannya kada jauh matan Lapangan Dwi Warna Barabai.

## Bahan acuan
Lapangan Dwi Warna

**Lapangan Dwi Warna** atawa rancak disambat **Taman Dwi Warna** yaitu taman wan fasilitas ruang terbuka hijau nang ada di kabupatin Hulu Sungai Tangah. Secara administratif taman ngini ada di kacamatan Barabai Salatan. Taman ngini bisi beberapa fasilitas umum nangkaya wadah duduk, jalur bejalan batis, *jogging track*, lampu jalan, wan taman kembang. Selain itu, ada jua fasilitas *wifi* parai nang rasmi diluncurkan Bupati Hulu Sungai Tangah wayah itu, Aulia Oktafiandi 8 Siptimbir 2024.

Zaman bahari lapangan ngini fungsinya sagan mendangarakan maklumat atawa pangumuman dari buhan karajaan. Ada tugu perjuangan pahlawan di sekitar lapangan ngini, basubarangan lawan kantor DPRD Hulu Sungai Tangah.

## Bahan acuan
Masigit Jami Pandulangan

**Masigit Jami Pandulangan** yaitu salah sabuting cagar budaya nang ada di Kalimantan Salatan. Secara administratif masigit ngini andakannya di kampung Pandulangan, kacamatan Sungai Pandan, kabupatin Hulu Sungai Utara. Jaraknya sakitar 10 kilomitir matan Amuntai. Masigit ini sudah ada matan 1298 Hijriah atawa 1878 Masehi.

Masigit ngini diulah matan kayu ulin Kalimantan nang disusun lawan perpaduan arsitektur khas Banjar wan Timur Tangah. Perpaduan ngini kawa dilihat matan bangunan atap nang condong membusur.

Urang-urang matan luar daerah rancak mendatangi masigit ngini. Salah sabuting tujuannya gasan berziarah ke makam Syekh Muhammad Thahir, cucu matan Syekh Muhammad Arsyad Al-Banjari wan datu matan Guru Bakhiet.

## Jujuhutan
Balai Adat Parasung

**Balai Adat Parasung** yaitu salah sabuting cagar budaya nang ada di Kalimantan Salatan. Secara administratif andakannya di dusun Parasung, kampung Paramasan Bawah, kacamatan Paramasan, Kabupatin Banjar. Andakannya di perkampungan penduduk sekitar lembah Meratus.

Balai adat ngini ditetapkan jadi salah sabuting cagar budaya oleh Kemantrian Pendidikan wan Kebudayaan tanggal 27 Januari 2014.

Gaya arsitektur bangunan balai adat ngini khas suku Dayak Meratus. Bahan nang dipakai terdiri matan kayu wan seng. Balai ngini dibangun mamakai teknik konstruksi tradisional. Ruangan di dalam balainya diulah sasuai lawan fungsinya masing-masing. Balai ngini dijadiakan wadah upacara adat wan kegiatan adat turun temurun.

## Bahan acuan
Masigit Keramat Banua Halat

**Masigit Keramat Banua Halat** atawa **Masigit Al Mukarramah Banua Halat** yaitu masigit nang paling tuha di kabupatin Tapin. Secara administratif andakannya di kampung Banua Halat Kiri, kecamatan Tapin Utara, kabupatin Tapin, prupinsi Kalimantan Salatan.  Masigit ngini sudah menjadi cagar budaya, dilindungi UU RI Tahun 2010 tentang Cagar Budaya. Untuk manuju masigit ngini kawa mamakai transportasi darat matan Banjarmasin dengan waktu tempuh sakitar 3 jam atawa kurang labih 120 kilomitir

Masigit ngini dibangun ulih H. Syafrullah nang digalari Datu Ujung. Saban tahun khususnya bulan Maulid, urang situ meadakan tradisi Baayun Maulid.  Salah sabuting tihang di masigit ngini miring wan mengeluarkan minyak nang babau harum wan kada suah karing. Tahun 2008 masigit ngini suah dapat rekor MURI sabagai penyelenggara kegiatan Baayun Maulid dengan jumlah peserta pembanyaknya sekitar 1.544 peserta wayah itu

## Bahan acuan